Diari Oficial de la Generalitat Valenciana


Sumari del DOGV 4610, del 17-10-2003 (2003/10026)

RESOLUCIÓ de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada .operador de grua mòbil autopropulsada. a les indicades en la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç i s'hi adapten els requisits i condicions generals establits als canvis específics introduïts per la reglamentació tècnica que han de complir estos professionals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2003/10/07/(2)/dof/vci/html**

### Dades del document

Número de DOGV
:   4610

Data del DOGV
:   17-10-2003

Secció del DOGV
:   I. DISPOSICIONS GENERALS

Número del document
:   2003/10787


Data del document
:   07-10-2003

Organisme emissor
:   Conselleria d'Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * legislació
    * material d'elevació
    * examen
    * ensenyament professional
    * manipulació

RESOLUCIÓ de 7 d'octubre de 2003, de la Direcció General d'Indústria i Investigació Aplicada de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada ?operador de grua mòbil autopropulsada- a les indicades en la disposició addicional segona de l'Orde de 23 d'abril de 1997 de la Conselleria d'Ocupació, Indústria i Comerç i s'hi adapten els requisits i condicions generals establits als canvis específics introduïts per la reglamentació tècnica que han de complir estos professionals. [2003/X10984]
  
L'Orde de 23 d'abril de 1997, de la Conselleria d'Ocupació, Indústria i Comerç (DOGV núm. 2.985, de 6 de maig de 1997) regula, en el marc competencial de la Generalitat Valenciana, el procediment aplicable per a l'obtenció del carnet professional d'instal·lador, mantenidor, mantenidor-reparador o operador d'aquelles activitats per a les quals la normativa de seguretat industrial així ho dispose. Així mateix, en el Capítol IV s'establixen els requisits generals que han d'acreditar les entitats que desitgen ser autoritzades per a impartir la formació teoricopràctica necessària per a obtenir cadascun dels carnets esmentats.
  
La disposició addicional segona de l'esmentada orde establix que les distintes especialitats i categories de professionals autoritzats són les arreplegades en l'Annex I de la Resolució de 9 de gener de 1996, de la Direcció General d'Indústria i Energia, i també les titulacions mínimes per a cadascuna d'elles. Igualment indica que els temaris corresponents al curs i l'examen teoricopràctic previstos en l'article 5 de l'esmentada orde són els arreplegats en l'Annex II de l'esmentada resolució
  
El creixent ús de les grues mòbils autopropulsades i les cada vegada més complexes labors que amb elles es porten a terme ha motivat, d'acord amb el preàmbul del Reial Decret 837/2003, de 27 de juny, pel qual s'aprova el nou text modificat i refós de la instrucció tècnica complementària «MIE-AEM-4» del Reglament d'aparells d'elevació i manutenció, referent a grues mòbils autopropulsades (BOE núm. 170, de 17 de juliol del 2003), la necessitat de regular els requisits que han de complir les persones encarregades del muntatge i maneig de les mateixes, acreditats amb el corresponent carnet d'operador, de validesa nacional, introduint així una nova especialitat, amb dos categories, de professional autoritzat. D'entre els requeriments exigibles es troba la necessitat d'haver superat un curs teoricopràctic de formació que ha de ser impartit per entitats autoritzades a l'efecte, prèvia acreditació de certs requisits, que també són establits en l'Annex VII de la citada normativa estatal, corresponent a les Comunitats Autònomes l'atorgament d'estos dos tipus d'autoritzacions.
  
Atès tot això, es fa per tant necessari donar compliment al que s'indica en els apartats a) i b) de la disposició final segona de l'Orde de 23 d'abril de 1997, de la Conselleria d'Ocupació, Indústria i Comerç en què es disposa que la Direcció General d'Indústria i Energia, les competències de la qual té actualment assumides esta Direcció General, procedirà per mitjà de resolució a adaptar els requisits i condicions que han de complir els professionals autoritzats als canvis de reglamentació tècnica així com a incorporar les noves especialitats i categories que per a ells reconega la legislació específica que vaja aprovant-se.
  
Per tot això, i en virtut de les facultats atorgades per la disposició final segona de l'Orde de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, manteniment i altres activitats en matèria de seguretat industrial en l'àmbit de la Comunitat Valenciana, esta Direcció General d'Indústria i Investigació Aplicada resol:
  
Primer. La incorporació d'una nova especialitat en l'Orde de 23 d'abril de 1997 de la Conselleria d'Ocupació, Indústria i Comerç
  
S'incorpora l'especialitat d'operador de grua mòbil autopropulsada, amb dos categories A i B en funció de la càrrega nominal de la grua, a les establides per a professionals autoritzats per la disposició addicional segona de l'orde de 23 d'abril de 1997 de la Conselleria d'Ocupació, Indústria i Comerç, per la qual s'actualitza el procediment per a l'obtenció dels carnets professionals que autoritzen la instal·lació, manteniment i altres activitats en matèria de seguretat industrial en l'àmbit de la Comunitat Valenciana.
  
El carnet d'operador de grua mòbil autopropulsada de categoria A habilita el seu titular per al muntatge i maneig d'este tipus d'aparells de fins a 130 tones de càrrega nominal, inclusivament. El carnet d'operador de grua mòbil autopropulsada de categoria B habilita el seu titular per al muntatge i maneig d'este tipus d'aparells de més de 130 tones de càrrega nominal
  
Segon. Requisits necessaris per a obtenir el carnet d'operador de grua mòbil autopropulsada
  
L'obtenció del carnet requerirà la concurrència dels següents requisits:
  
a) Estar en possessió del títol d'estudis primaris.
  
b) Tindre complits 18 anys en el moment de realitzar la sol·licitud del curs que se cita en el pàrraf c).
  
c) La superació d'un curs teoricpràctic impartit per una entitat autoritzada pel corresponent Servei Territorial d'Indústria d'acord amb la present resolució.
  
d) La superació d'un examen teoricopràctic, sobre el temari assenyalat en el punt tercer, realitzat pel Servei Territorial d'Indústria corresponent.
  
e) Superar un examen mèdic, psicotècnic i físic, específic per a este tipus d'activitats, que inclou examen sobre agudesa visual, sentit de l'orientació, equilibri i agudesa auditiva.
  
Els requisits a) i c) queden incorporats a l'Annex I de la Resolució de 9 de gener de 1996 de la Direcció General d'Indústria i Energia als efectes de l'article 5 de l'orde de 23 d'abril de 1997 de la Conselleria d'Ocupació, Indústria i Comerç segons el que preveu la disposició addicional segona d'esta última norma.
  
Tercer. Temari del curs teoricopràctic
  
El curs teoricopràctic a què es referix l ?apartat c) del punt anterior d'esta resolució estarà compost per un mòdul de formació teòrica i un altre de formació pràctica, amb la duració i els continguts, que com a mínim, se citen a continuació:
  
a) Duració:
  
Categoria Formació Formació Formació
  
 teòrica pràctica total
  
 (hores) (hores) (hores)
  
T 10 302 680
  
B 816 165 011
  
A estos efectes, els titulars de carnet d'operador de grua mòbil autopropulsada de categoria A, per a accedir a un carnet de categoria B, se'ls computarà com a temps efectuat en la formació teòrica i pràctica l'assenyalat per a la categoria A, havent de realitzar el període restant de formació pràctica amb grues mòbils autopropulsades de càrrega nominal compresa en la categoria B.
  
b) Formació teòrica:
  
- Reglamentació aplicable:
  
o Reglament d'Aparells d'Elevació i Manutenció.
  
o ITC «MIE-AEM-4».
  
o Normes UNE citades en l ?Annex III de la ITC «MIE-AEM-4».
  
- Descripció de la grua mòbil autopropulsada i els components (braç, plumí, estabilitzadors, cabina i accessos, ganxos, cables, etc.). Funcionament general.
  
- Tipus de grua mòbil autopropulsada. Classificació. Diferències entre grues telescòpiques i de gelosia.
  
- Nocions de resistència de materials (forces, moments, estabilitat). Centre de gravetat. Moment de bolc. Càlcul de pesos. Soldadures. Perfils (angulars, quadrats, redons).
  
- Nocions d'electricitat (efectes, proteccions).
  
- Nocions de manteniment. Nivells d'oli i d'aigua. Pressió dels pneumàtics. Equips d'injecció i de bombes. Sistemes de funcionament mecànic, elèctric o hidràulic. Sistemes de refrigeració, lubricació i frens.
  
- Elements de seguretat de las grues mòbils autopropulsades (indicador i limitador de càrrega, indicador de radi, limitadors de moviments, etc.). Coeficients de seguretat.
  
- Muntatge i desmuntatge de les grues mòbils autopropulsades. Mecanismes d'extensió del braç. Procediments de muntatges especials (grues de gelosia, plumins, etcètera).
  
- Emplaçament de la grua en la zona de treball (visió general del voltant, talussos, línies elèctriques, conduccions subterrànies, resistència del terreny, etcètera).
  
- Útils d'enganxament: elecció del mètode més adient, conservació i manteniment (estrops d'acer, cadenes, eslingues de poliester, grillets). Revisions i marcatge. Formes d'enganxar la càrrega. Útils especials (balancins).
  
- Operacions normals amb la grua (enganxament, anivellació, interpretació de diagrames de càrregues, senyals, etc.). Maniobres prohibides.
  
- Operacions especials amb la grua (pilotatge, elevació d'una càrrega amb més d'una grua, desplaçaments amb la grua totalment muntada i desplegada, elevació d'una càrrega sense estabilitzadors, enderrocament i demolició amb bola). Precaucions en interiors.
  
- Operacions de grues amb perills pròxims (talussos, línies elèctriques aèries, aeroports, ferrocarril, carreteres, plantes de procés industrial, etcètera).
  
- Verificacions diàries, setmanals i semestrals. Manteniment i conservació de la grua mòbil autopropulsada (sistema d'elevació i vehicle). Inspeccions dels cables d'acer i substitució. Comprovació del sistema hidràulic i vàlvules antiretorn.
  
- Deures i responsabilitats de l'operador de grua mòbil autopropulsada, de l'enganxador o estrobador i del cap de la maniobra.
  
- Prevenció de riscs laborals: seguretat en servei. Seguretat amb vent. Senyalització. Desplaçament amb càrregues. Control de les mesures de seguretat. Equip de treball.
  
c) Formació pràctica:
  
- Presa de contacte amb la grua. Explicar posada en funcionament per a operar des de l'estructura. Moviments des de l'estructura giratòria en buit i amb càrrega.
  
- Normes de maneig (maniobres permeses i prohibides). Senyals.
  
- Realització de les comprovacions diàries i setmanals de seguretat.
  
- Operacions amb els sistemes de seguretat. Utilització del sistema de control electrònic de la grua («ordenador de bord»).
  
- Manteniment de la grua: diferents punts de greixatge, verificació dels nivells d'oli, neteja, etcètera.
  
- Exercicis per a estabilitzar la grua en diferents tipus de terreny. Desplaçament de grua desplegada amb càrrega i en buit.
  
- Muntatge de plumí i la seua utilització.
  
- Ensinistrament en el maneig amb càrrega: simulació de muntatge de grua torre, tombar o alçar sitja de ciment, formigonar amb calder, descàrrega de palets de rajola, etcètera.
  
- Pràctiques d'eslinguatge: reconeixement dels diferents tipus d'estrops, eslingues, grillets, cadenes, i la seua correcta utilització.
  
- Conducció en carretera: ports de muntanya, pendents i rampes prolongades, etcètera.
  
- Conducció «tot terreny»: utilització de reductores i bloquejos.
  
- Reconeixement de diferents tipus de terreny.
  
- Normes de seguretat en el treball.
  
Este temari queda incorporat a l'Annex II de la Resolució de 9 de gener de 1996 de la Direcció General d'Indústria i Energia als efectes de l'article 5 de l'Orde de 23 d'abril de 1997 de la Conselleria d'Ocupació, Indústria i Comerç segons el que preveu la disposició addicional segona d'esta última norma
  
Quart. Expedició i validesa temporal del carnet
  
1. El carnet d'operador de grua mòbil autopropulsada serà expedit pel Servei Territorial d'Indústria de la província on s'haja examinat el sol·licitant, una vegada acreditat per este el compliment dels requisits establits en el punt segon d'esta resolució
  
2. El carnet tindrà una validesa de cinc anys, transcorreguts els quals podrà ser objecte de renovació per iguals períodes, prèvia acreditació del requisit establit en l'apartat e) del punt segon d'esta resolució
  
Quint. Autorització de centres de formació: requisits a complir
  
Les entitats que desitgen ser autoritzades per a impartir els cursos a què es referix l'apartat c) del punt segon d'esta resolució, hauran d'obtindre prèviament l'autorització administrativa del Servei Territorial d'Indústria corresponent al domicili del propi centre
  
Per a obtindre l'esmentada autorització, el titular o representant de l'entitat titular presentarà la sol·licitud acompanyada dels documents següents:
  
a) Els que acrediten la personalitat del sol·licitant, la tipologia, i la titularitat del centre.
  
b) Descripció i justificació que el centre disposa dels recursos humans, tècnics i materials necessaris que com a mínim seran:
  
- Personal:
  
El director del curs estarà en possessió del títol d'enginyer superior o tècnic amb experiència professional acreditada en el sector.
  
El professorat per a la formació teòrica estarà en possessió del títol d'enginyer superior o tècnic amb experiència professional acreditada en el sector.
  
El professorat per a la formació pràctica serà oficial qualificat amb experiència professional acreditada d'almenys tres anys en el sector.
  
- Instal·lacions:
  
Local independent amb capacitat i mobiliari suficient per a impartir la formació teòrica.
  
Espai adequat per a impartir la formació pràctica.
  
- Mitjans tècnics auxiliars:
  
Elements de grues, motors, cables, rodaments, manuals de Manteniment, aparells de mesura elèctrics i mecànics i claus dinamomètriques.
  
c) Disposar de grues autopropulsades de càrrega nominal adequada a la/es categoria/es del carnet del curs a impartir, amb una antiguitat màxima de sis anys, de funcionament i ús exclusiu de l'entitat sol·licitant de l'autorització durant el curs.
  
d) Especificació dels cursos a desenvolupar, amb expressió de la programació del desenvolupament indicant la durada, la distribució de temps i del professorat, els temaris, els continguts i la forma d'avaluació, havent d'ajustar-se, com a mínim, al que disposa l ?apartat tercer d'esta resolució. En qualsevol cas, no s'admetrà cap sol·licitud en què es contemplen més de 30 alumnes per curs.
  
e) Memòria comprensiva de l'experiència del centre en activitats formatives.
  
f) Compromís formal del compliment de les obligacions derivades de l'autorització i de les demés que impose la normativa vigent, especialment en matèria de consumidors i usuaris.
  
g) Taula de preus per a la impartició dels diferents cursos amb els corresponents índex d'actualització.
  
Les sol·licituds d'autoritzacions de centres es presentaran de forma separada per a cadascun d'ells, i en la corresponent resolució s'especificarà els cursos a què l'autorització s'estén i les condicions a què se supedita, amb indicació del seu termini de validesa, que no serà superior a cinc anys.
  
DISPOSICIÓ TRANSITÒRIA
  
Única. Excepcions per a les persones amb experiència professional acreditada a la data d'entrada en vigor
  
Les persones que en el termini de sis mesos des de l'entrada en vigor d'esta disposició acrediten davant del Servei Territorial d'Indústria corresponent una experiència professional en el maneig de grues mòbils autopropulsades durant un mínim de 12 mesos continus o 18 mesos discontinus, sempre dins dels cinc anys anteriors a la data citada, quedaran exceptuades de la realització del mòdul pràctic del curs de la categoria corresponent a la càrrega nominal de la grua mòbil autopropulsada el maneig de la qual s'acredite, així com del requisit de posseir el títol d'estudis primaris que se sol·licita en l'apartat a) del punt segon d'esta resolució.
  
L'acreditació de l'experiència se justificarà documentalment per, almenys:
  
a) Vida laboral del treballador, expedida per l'Institut Nacional de la Seguretat Social.
  
b) Certificació de les empreses titulars de las grues mòbils autopropulsades, amb les que es va exercir l'activitat, si és procedent, per la corresponent societat estatal d'estiba i desestiba.
  
DISPOSICIÓ FINAL
  
Única. Entrada en vigor
  
La present resolució entrarà en vigor el dia 18 d'octubre de 2003.


Còpia Permalink ELI